Sarakib (arab. سراقب) — miasto we Syryji, we muhafazie Idlib. Wojna w Syryje. Sarakib je ważnym wynzłym drōgowym, kaj łōnczo się drōgi M4 (do Latakii) i M5 (do Aleppo), stōnd miasto nabrało prawe znaczyniŏ w wojnie w Syryje. Boju z uzbrojōnymi grupami terrorystōw w Sarakib było w lutym i marcu 2012 roku. 2 listopada 2012 Sarakib ôstoł zdobyty bez party „Liwa Sukur asz-Szam” i „Dżabhat an-Nusra”, kere zniszczyły pōnkt kōntrolny syryjskij armije bydōncy przi wyjeździe z miasta. W styczniu 2017 roku miasto zdobyło formacyjŏ „Ahrar asz-Szam”. W lipniu tego roku, w czasie bojōw pōmiyndzy islamistami, Sarakib znŏd sie pod kōntrolōm HTS, to znaczy wczaśnij „Dżabhat an-Nusra”. Ôdtōnd Sarakib bōł tyż ważnym ôstrzodkym agitacyje Al-Kaidy. 3 lutego 2018 terrorysty zestrzelili nad Sarakibem ruski wojskowy fliger. Wojska Syryje ôdbiyły Sarakib 6 lutego 2020 roku, po czym 27 lutego musiały sie z niego wycŏfać, ale 2 marca zaś ôdzyskały to miasto. Coby zapobiyc dalszym atakōm terrorystōw abo spiyrajōncyj tedy jejich Turcyje, w Sarakibie porozkłŏdoł sie parta ruskij policyje wojskowyj.